42.pielikums

Priekules novada pašvaldības domes

2016.gada 26.maija sēdes protokolam Nr.10,42.



**LATVIJAS REPUBLIKA**

# PRIEKULES NOVADA PAŠVALDĪBAS DOME

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006, fakss 63497937, e-pasts: dome@priekulesnovads.lv

**LĒMUMS**

Priekulē

2016.gada 26.maijā Nr.10

**42.**

**Par atļauju pieņemt lēmumus iepirkumā „Telpu remontdarbi Priekules novada pašvaldības iestādēs”**

Pašvaldības iepirkumu komisija ir izvērtējusi pretendentu iesniegtos piedāvājumus iepirkumā „Telpu remontdarbi Priekules novada pašvaldības iestādēs” (iepirkuma identifikācijas Nr.PNP2016/10). Ir saņemti sešu pretendentu piedāvājumi. Iepirkums sadalīts 18 daļās.

1., 2., 3., 7., 8., 12., 15., 17. un 18.iepirkumu daļā budžetā paredzētais finansējums ir pietiekams paredzēto darbu veikšanai, veidojot ietaupījumu (skat. pievienoto tabulu).

4., 5., 6., 9., 10., 11., 13., 14. un 16.iepirkuma daļā finansējums ir nepietiekams.

Par papildus nepieciešamo finansējumu informēti attiecīgo iestāžu vadītāji.

Tā kā iepirkuma 13.daļai “Lietusūdeņu noteku nomaiņa daudzdzīvokļu mājām Gramzdā” un iepirkuma 14.daļai “Ārdurvju nomaiņa daudzdzīvokļu mājām Gramzdā” pretendenta piedāvātā cena pārsniedz budžetā paredzētās iespējas par 6117,05 EUR, tad Gramzdas pagasta pārvaldes vadītājs Dzintars Kudums izlēmis, ka varētu atteikties no ārdurvju nomaiņas, tam paredzēto finansējumu novirzot lietusūdeņu noteku nomaiņai daudzdzīvokļu mājām.

Iepirkuma 9.daļā “Telpu remontdarbi Bunkas kultūras namā” paredzēto remontdarbu veikšanai papildus nepieciešams finansējums EUR 741,98 apmērā. Bunkas pagasta pārvaldes vadītājs Edgars Dargužis informējis, ka viņš nevarot vairs atrast finansējumu šādu papildus izdevumu segšanai. Darbus varētu veikt samazinātā apjomā, kādu telpu neremontējot.

Iepirkuma „Telpu remontdarbi Priekules novada pašvaldības iestādēs” nolikuma 2.2.1.punkts nosaka, ka *Projekti tiek realizēti, ja pasūtītājam ir pietiekošs finansējums to realizēšanai. Nepietiekama finansējuma gadījumā Pasūtītājam ir tiesības neslēgt paredzamo līgumu vai slēgt līgumu par darbu veikšanu samazinātā apjomā*.

Pārējo iestāžu vadītāji plāno izdarīt grozījumus iestāžu budžetos, lai remontdarbus tomēr veiktu pilnā apjomā.

Iepirkumu komisija lūdz pieņemt lēmumu par tālāko rīcību iepirkumā „Telpu remontdarbi Priekules novada pašvaldības iestādēs”.

 **Atklāti balsojot** **PAR - 11** deputāti (Malda Andersone, Inita Rubeze, Arnis Kvietkausks, Inese Kuduma, Vaclovs Kadaģis, Mārtiņš Mikāls, Ainars Cīrulis, Vija Jablonska, Arta Brauna, Tatjana Ešenvalde, Andris Džeriņš); **PRET - nav; ATTURAS - nav;** Priekules novada pašvaldības dome **NOLEMJ**:

1. Atļaut Priekules novada pašvaldības iepirkumu komisijai pieņemt lēmumus par līguma slēgšanas tiesību piešķiršanu attiecīgajiem pretendentiem pilnā apjomā iepirkuma „Telpu remontdarbi Priekules novada pašvaldības iestādēs” 1.-8., 10.-13. un 15.-18.daļās.

2. Atļaut pieņemt lēmumu par līguma slēgšanas tiesību piešķiršanu attiecīgajam pretendentam samazinātā apjomā iepirkuma „Telpu remontdarbi Priekules novada pašvaldības iestādēs” 9.daļā “Telpu remontdarbi Bunkas kultūras namā” nepietiekamā finansējuma dēļ.

3. Neatļaut iepirkumu komisijai pieņemt lēmumu par līguma slēgšanas tiesību piešķiršanu attiecīgajam pretendentam iepirkuma „Telpu remontdarbi Priekules novada pašvaldības iestādēs” 14.daļā “Ārdurvju nomaiņa daudzdzīvokļu mājām Gramzdā”, jo pretendenta piedāvātā līgumcena pārsniedz pasūtītāja finansiālās iespējas.

Lēmums paziņojams:

Iepirkumu komisijai

Pašvaldības domes priekšsēdētāja V.Jablonska

|  |  |  |  |  |  |  |  |
| --- | --- | --- | --- | --- | --- | --- | --- |
| **Iepirkuma daļas Nr.** | **Iepirkuma daļas nosaukums** | **Plānotais finansējums budžetā, EUR** | **Paredzamā līgumcena****(cena bez PVN), EUR** | **Uzvarējušā pretendenta piedāvātā līgumcena, EUR** | **Uzvarējušā pretendenta piedāvātā cena ar PVN, EUR** | **+ vai –****EUR (ar PVN)** | **Risinājums** |
| 1. |  Telpu remontdarbi Priekules vidusskolā | 21965 | 18100 | 11019,54 | 13333,64 | +8631,36 |  |
| 2. | Telpu remontdarbi Krotes Kronvalda Ata pamatskolā | 14088 | 11500 | 7904,63 | 9564,60 | +4523,40 |  |
| 3. | Telpu remontdarbi Gramzdas pamatskolā | 6000 | 4900 | 3473,28 | 4202,67 | +1797,33 |  |
| 4. | Telpu remontdarbi Kalētu pamatskolā | 9617 | 7900 | 8111,06 | 9814,38 | -197,38 | Finansējums, grozot iestādes budžetu |
| 5. | Telpu remontdarbi Priekules mūzikas un mākslas skolā | 1700 | 1400 | 2306,55 | 2790,93 | -1090,93 | Finansējums, grozot iestādes budžetu |
| 6. | Linoleja ieklāšanas darbi Priekules pirmsskolas izglītības iestādes “Dzirnaviņas” telpās | 1200 | 950 | 1508,74 | 1825,58 | -625,58 | Finansējums, grozot iestādes budžetu |
| 7. | Telpu remontdarbi Priekules novada pašvaldības administrācijas ēkā | 10000 | 8200 | 6061,77 | 7334,74 | +2665,26 |  |
| 8. | Remontdarbi Kalētu bibliotēkas telpās | 6689 | 5500 | 3569,10 | 4318,61 | +2370,39 |  |
| 9. | Telpu remontdarbi Bunkas kultūras namā | 5500 | 4500 | 5158,66 | 6241,98 | -741,98 | Tiks samazināti izpildāmo darbu apjomi, neveicot remontu kādā no telpām. |
| 10. | Remontdarbi Priekules kultūras nama mazajā gaitenī | 1520 | 1200 | 1260,01 | 1524,61 | -4,61 |  |
| 11. | Telpu remontdarbi Kalētu tautas namā | 2500 | 2000 | 5089,30 | 6158,05 | -3658,05 | No atlikušā finansējuma iepirkuma 8. un Kalētu mūzikas un mākslas skolas budžeta |
| 12. | Remontdarbi Gramzdas tautas nama zālē | 5000 | 4100 | 2548,10 | 3083,20 | +1916,80 |  |
| 13. | Lietusūdeņu noteku nomaiņa daudzdzīvokļu mājām Gramzdā | 10550 | 8700 | 13 390,83 | 16202,90 | -5652,90 | No paredzētā finansējuma iepirkuma 14.daļai. |
| 14. | Ārdurvju nomaiņa daudzdzīvokļu mājām Gramzdā | 9800 | 8000 | 8482,77 | 10264,15 | -464,15 | Darbi netiks veikti, finansējums tiek pārvirzīts iepirkuma 13.daļai. |
| 15. | Ārdurvju nomaiņa daudzdzīvokļu mājām un senlietu krātuvei Kalētos | 2400+1000 = 3400 | 1900 + 800 = 2700 | 2465,57 | 2983,34 | +416,66 |  |
| 16. | Ārdurvju nomaiņa Virgas pamatskolā un mājām “Vārtājas” un “Ērgļi” Virgas pagastā | 1210 | 1000 | 3179,04 | 3846,64 | -2636,64 | Sadārdzinājums mājām tiks segts no logu nomaiņas pārpalikuma. Lielākais sadārdzinājums attiecināms uz skolas 2 durvīm, kas tiks segts no Virgas pamatskolas remontdarbiem paredzētā finansējuma. |
| 17. | Logu nomaiņa Virgas pagastā | 2850 | 2350 | 2176,35 | 2633,38 | +216,62 |  |
| 18. | Telpu remontdarbi Virgas pamatskolā | 10000 | 1600 | 2210,50 | 2674,71 | +7325,29 |  |